Regluleg mánaðarlaun í fyrra voru 635 þúsund krónur að meðaltali, samkvæmt tölum sem Hagstofan birti í morgun. Laun fólks í fullu starfi voru 711 þúsund. Heildarmánaðarlaun fyrir fullt starf voru 823 þúsund að meðaltali. Lægst voru launin hjá verkafólki og hæst hjá stjórnendum. Munur var á heildarlaunum karla og kvenna. Tæpur helmingur karla var með meira en 800 þúsund krónur í heildarlaun á mánuði en aðeins tæpur þriðjungur kvenna. Hagstofan segir skýringuna að hluta til að karlar í fullu starfi fengu að meðaltali greitt fyrir 180 stundir á mánuði en konur fyrir 174 stundir. Af hundruðum skilgreinda starfa eru konur aðeins með hærri regluleg laun að meðaltali en karlar í 18 starfaflokkum.
Regluleg mánaðarlaun námu rúmum 635 þúsund krónum í fyrra. Af hundruðum starfa sem Hagstofan skilgreinir eru konur aðeins með hærri laun en karlar í 18 starfaflokkum. 